Studenți și absolvenți de drept, dar și oameni fără studii juridice au trimis eseuri la Curtea de Apel Cluj pe tema rolului judecătorului și al Justiției în societate, cu ocazia Zilei Europene a Justiției Civile, sărbătorită în 23 octombrie. Juriul format din trei judecători a făcut o selecție a celor mai bune fragmente din toate referatele, pe care vi le prezentăm mai jos.

“Hotărârea judecătorului își pune amprenta nu doar pe destinele celor care sunt implicați și interesați în mod direct in rezolvarea unei cauze, ci și asupra celor apropiați lor, iar mai apoi, într-un mod “și mai indirect“, își va pune amprenta chiar și pe destinele celor care vor veni sa relaționeze cu cei apropiați celor care au avut un interes direct în soluționarea neînțelegerilor pe cale judecătorească.”

„Din punctul meu de vedere, singurul impediment în aflarea adevărului, din perspectiva judecătorului, îl constituie calitatea acestuia ca persoană.”

„Pentru a înţelege corespunzător situaţiile de fapt şi de drept, trebuie să fie conectat mereu la realitate, iar acest lucru este posibil prin dialog, deschidere, multiculturalism, politeţea opiniei divergente.”

“Decelez un alt rol al judecătorului, acela de a fi un fin observator al stării de fapt, al realității obiective, de a determina cu precizie nuanța de gri.”

„Acesta trebuie să seteze un exemplu demn de a fi urmat pentru toți cei care îl întâlnesc, atât în viața personală cât și în cea profesională, să fie un protector al oamenilor și un punct de referință pentru tinerii care sunt în căutarea dezvoltării personale și sociale.”

„Dacă nu va fi conștient de asemenea aspirații, judecătorul va demonstra că ”justiția nu este altceva decât convenția celui mai puternic” (Platon), or dacă justiția devine o armă de represiune sau de inechitate socială atunci nu mai putem vorbi de act juridic”

„Societatea mai puţin informată consideră că rolul instanţelor este doar de a da sentinţe în defavoarea inculpatului (ius puniendi), însa nu este aşa! Instanţa are şi un alt rol, acela de a-l proteja şi pe inculpat, deoarece chiar unul dintre principiile dreptului penal este acela al umanismului, care are un caracter constituţional”

„Creierul intregii operatiuni pe care o desfasoara judecatorul pentru a echilibra societatea este tocmai iscusinta sa in solutionarea litigiilor, respectiv intima convingere, caci el este permanent concentrat asupra argumentelor variate ce ii sunt prezentate de-a lungul proceselor, prin procuror, avocat, expert, el cauta sa inteleaga si sa decida cu fermitate solutia finala. „

„Cand o sa fiu mare ma voi face si eu Judecator , ca sa aduc dreptate la copii.”

„Din perspectiva unui simplu cetăţean, judecătorul pare aşezat undeva pe un piedestal, având misiunea de a hotărî destine şi de a crea altele noi. Şi chiar aşa şi este. „

„Judecătorii sunt apărători ai libertăţii.”

„Aflându-se pe piedestalul puterii judecătorești, judecătorului îi revine șansa unică să aducă plusuri societății, să dea dreptatea celui care o merită, să pedepsească pe cel vinovat, să reprime orice derapaj al statului.”

„Judecătorul are un rol creator în aplicarea legii, însă fiind conștient de cadrul social si legal, care constituie sursa autorității sale, pe de o parte dar și limitarea sa, pe de altă parte. Mai mult, în acest proces cetățenii trebuie să își formeze o percepție corectă asupra puterii judecătorului și a limitelor sale.”

„Judecătorul în opinia mea este oglindirea moralei și eticii, tehnic vorbind, rolul lui este de a reflecta valorile sociale și normele juridice dintr-o comunitate astfel încât în lumina acestora să poată fi văzut nuanțat, în cadrul unui litigiu, drumul care trebuie urmat pentru a se ajunge la dreptate.”

„Ca un adevărat gardian al statului de drept, judecătorul are posibilitatea şi potenţialul de a modela ordinea jurdică şi nu numai, în concordanţă cu reglemetările europene, la un nivel net superior al democraţiei unde drepturile şi libertăţile cetăţenilor au prioritate, alături de respectarea legii şi aflarea adevărului.”

„Am studiat judecători pe a căror grimase, fără să fii vreun un fin observator precum Dostoevski sau Shakespeare, era lesne să obsevi lupta cu subiectivismul inerent fiinţei noastre, conducând, observând, analizând, notând şi poate pe alocuri empatizând în căutarea unui echilibrului care să conducă la adevăr.”

„Judecătorul are probabil cel mai important rol al său: acela de a satisface nevoia oamenilor de a crede în justiţie şi de a interpreta textele astfel încât justiţiabilii să înţeleagă de ce se pronunţă o hotărâre într-un sens sau altul.”

„Judecătorul este un agent al schimbării, care poate fi reacționar, conservator sau progresist. Îl găsim astfel pe judecător, în poziția de a-și asuma noi sarcini, noi roluri pentru că judecătorul trebuie să se adapteze rapid noutăților.”

„Avem o lungă istorie în care încrederea cetățenilor țării noastre în guvernanți a fost șubrezită din pricina propriilor interese, astfel încât judecătorii, pentru noi, reprezintă ultimul filtru de conștiință între legile promulgate de către politicienii noștrii și cetățenii ce vor avea de-a face cu efectul acestora.”

„De aceea, un alt rol esențial al unui judecător demn de funcția sa este acela de a oferi societății siguranța că dreptatea există și că el însuși va acționa just pentru a înlătura orice fel de încălcare a acestia, cu alte cuvinte, va tăia răul de la rădăcină.”

„Judecatorul este cel care trebuie sa observe dincolo de relatarile partilor si sa extraga esentialul, miezul problemei ca mai apoi sa aplice legea in mod corespunzator”

„Cred că pentru a se atinge scopul unui act de justitie Judecătorul trebuie, pe de o parte, să fie conştient de misiunea importantă pe care o are, însă, pe de altă parte, nu trebuie să adopte o atitudine de superioritate faţă de părţile din proces sau chiar faţă de ceilalţi magistraţi sau avocaţi.”

Comments

comentarii